100 



Ocelli seni, laterales, congregati, majusculi, convexi, 

 prominuli : superiores ovati , subreniformes , bini inferiores 

 magis rotundati. 



Antennæ laterales, extensæ, pone basin mandibularum 

 insertæ , gracillimæ , filiforines , longitudine capitis (clypeo 

 omisso), articulo primo brevi. 



Mandibulæ capite dimidio breviores, falcatæ, acutæ, ori- 

 ficio suctorio angusto, oblongo introrsum sub apicem pertusæ. 



Maxillæ labio propinquæ , cardine evanido. S tipites 

 mentum vix excedentes, crassi, subquadrati. Malæ longitu- 

 dine subæquales; exterior gracilis, conica, biarticulata, interior 

 magna, triangularis, apici stipitis inserta. Stipites palporum 

 maxillarium brevissimi, ammliformes. Palpi maxillares fili- 

 formes, quadriarticulati, articulo primo brevi, sequentibus fere 

 æqualibus, secundo et tertio obconicis. 



Mentum brevissimum, transversum. Ligula nulla. Sti- 

 pites palporum labialium maxillas excedentes, discreti, conici, 

 graciles, longitudine stipitis maxillaris. Palpi labiales fili- 

 formes, biarticulati, articulis fere æqualibus, priore obconico, 

 altero subincurvo. 



Prothorax capiti longitudine par, sed paulo latior, ovatus. 

 Mesothorax et metathorax subglobosi, annulorum omnium cor- 

 poris latissimi. Scuta prothoracica concreta, integra, incom- 

 pleta, scutum subovatum forman tia læve, convexum, basi et 

 lateribus marginatum. Scuta mesothoracica discreta, minuta, 

 transversa. Scuta sternalia nulla. 



Pedes longiores, graciles, per paria crescentes, femoribus, 

 tibiis tarsisque apice parce spinulosis, ambulatorii. Coxæ 

 conicæ, valde distantes, retro inclinatæ. Femora clavata. Ungui- 

 culi graciles, æquales. Empodium breve, membranaceum, conicum. 



Abdomen scutis corneis nullis. Pleuræ et ventralia æquata. 



Larva elongata , lineari - fusiformis , minut e granulosa, 

 parcius pubescens, albissima, partibus corneis pallide flavis; 

 præterga , terga, postterga, pleuræ thoracis et abdominis 

 lineis impressis circumscripta; præterga constricta. 



Hab. in aquis, mobilissima, abdomine branchiisque natans, 

 hamis analibus scandens, rapax. 



